 Kessy alisajiliwa na Yanga baada ya kumaliza mkataba wake na Simba na Mwambusi alisema beki huyo anaweza kucheza nafasi mbalimbali uwanjani na hilo linamfanya kuwa muhimu.“Hapa ataweza kucheza kama beki wa kulia, lakini pia kama winga wa kulia, lakini wakati Juma Abdul akicheza kama beki wa kulia Kessy anaweza kucheza kama winga wa kulia na kusaidia kwa kupanda na kushuka,” alisema Mwambusi.Alisema Kessy ni mchezaji aliyetokana na soka la vijana na kuwahi kuchezea klabu za Mtibwa Sugar na Simba kunathibitisha yuko tayari kukabiliana na presha ya kuchezea timu kubwa kama ya Yanga.“Cha msingi ajitambue tu, atambue matarajio ya Yanga kwake na zaidi awe mshindani, kwani anakabiliwa na ushindani kutoka kwa Juma Abdul kama beki wa kulia na Simon Msuva kama winga wa kulia,” alisema Mwambusi. Alisema wao watawasilisha mapendekezo yao kwa uongozi wa timu hiyo kwa ajili ya kufanyiwa kazi, lakini alisisitiza malengo yao ni kufanya vizuri kwenye hatua hiyo.